|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Terminas hieroglifais |
| --- |
| *rkḥ-nds***Rekeh-Nedes** |  |
| „Mažasis karštis" |
|  |
| *pA-n-imnhtp***Pa-en-Amenhotep** |  |
| „Amenhotepo mėnuo" |
|  |
|  |
|  |
| **Graikų k.** | *Famenoth* (Φαμενώθ) |
| **Koptų k.** | *Paremhatep* |
| **Arabų k.** | *Baramhat* (برمهات) |

**Paremhatep** (kopt. Ⲡⲁⲣⲉⲙϩⲁⲧ), arba **Famenoth** (gr. Φαμενώθ) – septintasis Koptų kalendoriaus mėnuo, turintis 30 dienų ir maždaug atitinkantis laikotarpį tarp kovo 10 ir balandžio 8 d. Grigaliaus kalendoriuje.

Istorija
--------

Šis mėnuo egzistavo jau Senosios karalystės laikotarpiu, ir buvo aštuntasis metų mėnuo. Dėl to jis buvo vadinamas ketvirtuoju pereto sezono mėnesiu (*4-nw-prt*). Jo pavadinimas **Rekeh-Nedes** reiškė „mažasis karštis". Pavadinimas žymėjo mažėjančius sausojo sezono karščius. Naujojoje karalystėje mėnesiui buvo suteiktas naujas pavadinimas - **Pa-en-Amenhotep**, ir mėnuo buvo skirtas sudievintam faraonui Amenhotepui. Galiausiai jis išsivystė į koptišką Paremhatep.

Pačioje pradžioje jis sutapo su laikotarpiu, maždaug atitinkančiu sausio II pusę ir vasario I pusę (Memfyje prasidėdavo sausio 15 d.) pagal Grigaliaus kalendorių, tačiau dėl to, kad Egipto kalendoriaus metai ne visai atitiko Saulės (Sirijaus) metus, šis mėnuo ilgainiui išpuldavo vis anksčiau, lyginant su Nilo potvyniais ir Sirijaus patekėjimu (t. y. Nilo potvyniai prasidėdavo vis vėliau kalendoriuje, kas 4 metus vėluodami viena diena). 1321 m. pr. m. e. praėjus vienam Sotiniam ciklui (t. y. 1460 m.), Rekeh-Nedes vėl sugrįžo į pirminę padėtį Nilo patvynių atžvilgiu. 1291 m. pr. m. e. faraonas Amenofis I įvykdė kalendoriaus reformą, paskelbdamas Techi (Džehuti) pirmuoju metų mėnesiu, ir tada Rekeh-Nedes (pervardintas Pa-en-Amenhotep) tapo žinomas trečiuoju pereto mėnesiu.

Kadangi metų ilgis nebuvo reformuotas, Pa-en-Amenhotep vėl ėmė atsilikti. 22 m. pr. m. e. įvykdžius kalendoriaus reformą ir įvedus Koptų kalendorių, paremhatepo pradžia buvo fiksuota Julijaus kalendoriaus atžvilgiu (t. y. vasario 25 d.).

XVI a. reformavus Julijaus kalendorių ir įvedus Grigaliaus, iki mūsų laikų susidarė 13 d. skirtumas tarp Grigaliaus ir koptų kalendoriaus. Dėl to paremhatepo 1 d. dabar sutampa su kovo 10 d.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSenovės Egipto ir koptų kalendorių mėnesiai |
| --- |
|  |
| Iki 1291 m. pr. m. e. | 
 Vepet-Renpet **·**  Techi **·**  Menchet **·**  Hut-Heru **·**  Ka-her-Ka **·**  Šef-Bedet **·**  Rekeh-Ver **·**  Rekeh-Nedes **·**  Renutet **·**  Chonsu **·**  Chenti-Chet **·**  Ipet-Hemet **·**  Hariu-Renpet |
|  |
| 1291-22 m. pr. m. e. | 
 Džehuti **·**  Pa-en-Ipet **·**  Hut-Heru **·**  Ka-her-Ka **·**  Ta-Abet **·**  Mechiris **·**  Pa-en-Amenhotep **·**  Pa-en-Renenutet **·**  Pa-en-Chonsu **·**  Pa-en-Inet **·**  Ipip **·**  Mesut-Re **·**  Hariu-Renpet |
|  |
| Nuo 22 m. pr. m. e. | 
 Thoutas **·**  Paopis **·**  Hathora **·**  Koiakas **·**  Tobis **·**  Meširis **·**  Paremhatepas **·**  Peremoudis **·**  Pašonsas **·**  Paonis **·**  Epipis **·**  Mesoris **·**  Pi Kogi Enavot |
|  |
| Achetas **·**  Peretas **·**  Šemu |

 |